Miről szól egy biztosítás?
A biztosítás azt jelenti, hogy felkészülünk olyan károkra, amelyeket ki nem számítható események okoznak. Például egy közlekedési balesetre, vagy lakástűzre. Biztosítást szinte mindenki használ, hiszen annak megléte elengedhetetlen a közúti közlekedésében, de például lakáshitelnél is kell kötni biztosítást az adott ingatlanra. Ha biztosítást kötünk, megvédjük magunkat egy esetleges nagyobb anyagi kártól. Nagyon sokféle biztosítás létezik, a legtöbb esetben az ügyfél havidíjat fizet a biztosítónak annak fejében, hogy az a szerződésben meghatározott és leírt károkat térítse meg a kedvezményezettnek.